Kęstutis Navakas

Kęstutis Navakas (1964 m. vasario 24 d. Šeimyniškiuose (Vyžuonų sen.), Utenos rajone – 2020 m. vasario 16 d. Kaune) – Lietuvos poetas, eseistas, literatūros kritikas, vertėjas.

 Biografija 
Aštuonerius metus gyveno ir mokėsi Ukmergės rajone, Taujėnuose. Iki 1982 m. mokėsi Kauno J. Aleksonio vidurinėje mokykloje (dabar – Kauno „Saulės“ gimnazija). 1987–1988 m. Kauno jaunųjų rašytojų sekcijos pirmininkas. 1992 m. baigė vokiečių kalbos kursus Zalcburge.

1994–1996 m. rašė kassavaitines kultūros bei naujų knygų skiltis laikraščiams „Kauno diena“ ir „Noriu“. 1996–2005 m. knygyno-klubo „Septynios vienatvės“ iniciatorius, įkūrėjas ir vienas iš savininkų, 1996–1999 m. knygyno vadovas. Knygyne surengė apie 70 literatūros vakarų. 1998–1999 m. pristatinėjo naujas knygas Lietuvos televizijoje, 2002–2004 m. dirbo šios televizijos laidoje „Kultūros namai“. Bendradarbiavo savaitraštyje „Nemunas“, laikraščiuose „Kauno diena“, „Šiaurės Atėnai“, žurnaluose „Laima“, „Miesto IQ“. 2014 m. tapo penkiasdešimtuoju „Poezijos pavasario“ laureatu.

Išvertė nemažai vokiečių bei kitų tautų poezijos, taip pat keletą apsakymų, pjesių bei libretų.

K. Navako poezija versta į rusų, latvių, gruzinų, suomių, švedų, makedonų, vokiečių, anglų kalbas, dalyvavo poezijos festivaliuose bei seminaruose Vokietijoje, Austrijoje, JAV, Rusijoje, Gruzijoje, Latvijoje, Estijoje, Suomijoje, Graikijoje, Makedonijoje, Kroatijoje ir kt. Nuo 1993 m. Lietuvos rašytojų sąjungos narys.http://www.rasyk.lt/rasytojai/kestutis-navakas.htmlKas yra kas Lietuvoje. Kraštiečiai: Kaunas. – Kaunas: Neolitas, 2008. – 640 p. – ISBN 978-9986-709-61-9

Palaidotas Petrašiūnų kapinėse.Liūdna akimirka – į paskutinę kelionę išlydėtas Kaune miręs poetas Kęstutis Navakas https://www.lrytas.lt/lietuvosdiena/aktualijos/2020/02/19/news/liudna-akimirka-i-paskutine-kelione-islydetas-kaune-mires-poetas-ketutis-navakas-13707451/

 Bibliografija 
 Krintantis turi sparnus: eilėraščiai. – Vilnius: Vaga, 1988. – 99 p. – ISBN 5-415-00047-X
 Pargriautas barokas: eilėraščiai, poema. – Vilnius: Lietuvos rašytojų sąjunga, 1996. – 131 p. – ISBN 9986-413-92-3
 Žaidimas gražiais paviršiais: eilėraščiai. – Vilnius: Lietuvos rašytojų sąjungos leidykla, 2003. – 94 p. – ISBN 9986-39-286-1
 Gero gyvenimo kronikos: esė. – Vilnius: Lietuvos rašytojų sąjungos leidykla, 2005. – 199 p.: iliustr. – ISBN 9986-39-397-3
 Atspėtos fleitos: eilėraščiai. – Vilnius: Lietuvos rašytojų sąjungos leidykla, 2006. – 82 p. – ISBN 9986-39-435-X
 Iš gyvenimo garstyčių bei krienų: pokštai – eiliuoti ir ne. – Vilnius: LRS leidykla, 2007. – 111 p. – ISBN 978-9986-39-473-0
 Du lagaminai sniego: esė. – Vilnius: Tyto alba, 2008. – 205 p. – ISBN 978-9986-16-646-7
 Stalo apologija; Daikčiukų visata: esė. – Vilnius: Martyno Mažvydo biblioteka, 2008. – 18 p. – ISBN 978-9955-541-81-3
 Stalo sidabras: rinktiniai eilėraščiai. – Vilnius: Lietuvos rašytojų sąjungos leidykla, 2008. – 343 p. – ISBN 978-9986-39-569-0
 Sutiktas Kaunas: esė ir fotografijų albumas / Kęstutis Navakas, Gintaras Česonis. – Kaunas: Meno tvirtovė, 2009. – 107 p.: iliustr. – ISBN 978-9955-9890-4-2
 Visi laiškai – žirafos / Kęstutis Navakas, Akvilė Žilionytė. – Vilnius: Vaga, 2011. – 147 p.: iliustr. – ISBN 978-5-415-02224-3
 Ži ir Be stebi saulėlydžius: pasakaitė. – Kaunas: Jūsų Flintas, 2011. – 12 p.: iliustr. – ISBN 978-609-419-227-2
 Udo ir Dra niekaip nesusikalba: pasakėlė. – Kaunas: Jūsų Flintas, 2012. – 12 p.: iliustr. – ISBN 978-609-419-325-5
 Lorelei: 50 meilės laiškų + 50 meilės eilėraščių. – Kaunas: Kitos knygos, 2013. – 50 p.: iliustr. – ISBN 978-609-427-125-0
 100 du: eilėraščiai. – Vilnius: Apostrofa, 2013. – 123 p.: portr. – ISBN 978-9955-605-82-9
 Vyno kopija: romanas.- Vilnius: Tyto alba, 2016.- 198 p. – ISBN 978-609-466-179-2

 Įvertinimas 
 2004 m. „Kauno dienos“ premija už knygą „Žaidimas gražiais paviršiais“
 2004 m. salono „Balta varna“ premija už elegantiškiausią prozą („Imbiero vakarai“, Alytus)
 2004 m. „Lietuvos ryto“ priedo „Mūzų malūnas“ prizas už geriausią metų knygą („Gero gyvenimo kronikos“)
 2005 m. Julijono Lindės-Dobilo premija už esė knygą „Gero gyvenimo kronikos“
 2006 m. „Poezijos pavasario“ premija už geriausią eseistiką („Gero gyvenimo kronikos“)
 2006 m. Jotvingių premija už eilėraščių knygą „Atspėtos fleitos“
 2006 m. įsimintiniausias Kauno menininkas
 2006 m. Lietuvos nacionalinė kultūros ir meno premija
 2008 m. literatūrinė Vlado Šlaito premija už esė knygą „Du lagaminai sniego“ http://www.ukmerge.rvb.lt/K.Navakas.htm 
 2009 m. knyga „Du lagaminai sniego“ „Metų knygos rinkimuose“ išrinkta Metų knyga (suaugusiųjų knygų kategorijoje)
 2014 m. Maironio premija už eilėraščių knygas „100 du“ ir „Lorelei: 50 meilės laiškų + 50 meilės eilėraščių“
 2019 m. Vyriausybės kultūros ir meno premija

 Šaltiniai 

Kategorija:Lietuvos nacionalinės kultūros ir meno premijos laureatai
Kategorija:Lietuvos poetai
Kategorija:Lietuvos eseistai